Document ID: /roh_data/filtered/fineweb-2-filterrobots_roh.jsonl.gz/65590

Surselva - Ilanz/Glion: Andreas Pfister è il nov manader infrastructura
La vischnanca Ilanz/Glion ha in nov manader da la partiziun dad infrastructura. La suprastanza communala ha elegì Andreas Pfister da Schlans sco successur da Marco Caminada. Quel banduna la vischnanca cun la fin da mars.
Il nov manader infrastructura ha studegià architectura a la Scol’auta politecnica a Turitg. Il mument è el commember da la direcziun da la vischnanca da Tujetsch e tgira l’uffizi da bajegiar. Andreas Pfister ha 54 onns.
El entra en uffizi l’emprim d’avust 2017 e daventa era commember da la direcziun communala da la vischnanca Ilanz/Glion.